आश्वासन के बाद उठाया शव, जांच अधिकारी बदला
भास्कर संवाददाता | शिव/ बाड़मेर
करीबएक माह पूर्व एक नाबालिग लड़की के साथ नाबालिग लड़के की ओर से दुष्कर्म की घटना को अंजाम दिए जाने के बाद पुलिस की ओर से दुष्कर्मी के माता-पिता को आरोपी नहीं बनाने पर मंगलवार को पीडि़ता के पिता ने सुसाइड कर लिया।
घटना के बाद आक्रोश बढ़ गया और शव को अस्पताल मोर्चरी में रख दिया। परिजनों ने मांग रखी कि पुलिस जांच में भेदभाव कर रही है। आरोपी के नामजद माता-पिता को भी इस प्रकरण में शामिल करने और जांच अधिकारी को हटाने की मांग की। इस पर बुधवार को बाड़मेर डीएसपी ओपी उज्ज्वल ने मौके पर पहुंच पीड़ित पक्ष के लोगों से समझाइश की और उनकी मांग के अनुसार एसपी की ओर से जांच अधिकारी बदले जाने और दुष्कर्म घटना की निष्पक्ष जांच कर दोषियों को सजा दिलाने का आश्वासन देकर शव उठाया।
डीएसपी ओपी उज्ज्वल ने बताया कि 20 नवंबर को शिव थाने में मामला दर्ज हुआ कि पूषड़ निवासी एक नाबालिग 16 वर्षीय लड़की के साथ पड़ौस के 17 वर्षीय लड़के ने दुष्कर्म की घटना को अंजाम दिया। अब तक मामले की जांच शिव थानाधिकारी धन्नापुरी की ओर से की जा रही थी। दुष्कर्म के आरोपी को दस्तयाब कर पुलिस ने उसे किशोर न्यायालय में पेश किया, जहां से उसे किशोर सुरक्षा गृह भेज दिया गया। सामने आया है कि दो दिन पूर्व दुष्कर्म पीडि़ता के पिता और दुष्कर्म के आरोपी के पिता भील के बीच तीखी नोकझोंक हुई थी। मंगलवार रात में दुष्कर्म पीड़िता के पिता ने तंग आकर आत्महत्या कर ली। एसपी परिस देशमुख ने थानाधिकारी धन्नापुरी से जांच बदलकर ग्रामीण थानाधिकारी कैलाश दान को सौंपी है।
शिव. ग्रामीणों से बातचीत करते डीएसपी पी उज्ज्वल।
hin_Deva bho_Deva hin_Deva hin_Deva hin_Deva awa_Deva